Çarçewa Cipêrsayîşê Serdozgerîya Komare ya Mêrdînî de qezayanê Dêrîk, Qoser, Artuklu û Kerboranî yê Mêrdînî de polîsanê tirkî bi hewayêkê hemwextî eşt keyeyan û ser xeylêk kesî destbend kerdî.
Artuklu de endamê MEBYA-DERî Ramazan Kalkan (76) û kênayaci Hatîce Kalkan û hemwelatijo binameyê Fettah Tekîn, Dêrik de Mele Mesut Çelîk (70), Kerboran de sîyasetmedarî Ahmet Încî û Lokman Findik û Qoser de Sakîne Yilmaz, Dêrik de Mesut Çelîk ameyî destbendkerdene.
Destbendkerdeyî ameyî berdene bi Mudirîya Asayîşî ya Mêrdînî. Yeno pawitene ke hûmara destbendkerdişan do biba zêdêr.
Çarçewa eynî cipesayîşî de vervatoxa Têgêrayîşê Cinîyan ê Azadan (TJA) Ayşe Gokkan zî Amed de ameye destbendkerdene.
